《宿柳塘》
清代·张文光

群鸦飞渐少，驱车投山阿。茅屋映棕榈，夕阳影婆娑。

霜枫无片叶，倒挂青青萝。夜深山更幽，门外喧谁何。

天地方流血，得非战鬼多。细听乃人声，县官自催科。

挥鞭凌石齿，俨如雷霆过。孑遗无定魂，相视涕滂沱。

作者简介：张文光，字谯明，祥符人。明崇祯戊辰进士。入国朝，由知县历官江南池太道副使。有《斗斋诗选》。